Mjekët arritën të shpëtonin një vajzë e cila kishte 19 vite që jetonte me organet e saj jashtë trupit. Sauda Suleiman Amour lindi me një defekt në bark.
Mëlçia si edhe një pjesë e zorrëve të saj dilnin jashtë barkut, mbuluar vetëm me një shtresë të hollë lëkure.
Me pacientë të tillë ndodh që të operohen brenda pak orëve pas lindjes ndërsa Sauda bëri vetëm 2 operacione të cilat rezultuan pa sukses, kur ajo ishte vetëm 5 vjeçe.
4 vite më parë u detyrua të braktiste shkollën për shkak të nxënësve që e tallnin dhe thonin se ishte shtatzënë.
19-vjeçarja iu nënshtrua një operacioni dhe mjekët arritën që t'i vendosinin organet brenda trupit.
Jetoi me organet jashtë trupit për 19 vite, vajza shpëtohet…
Sauda, nga Tanzani tani po shërohet plotësisht në shtëpi.
Gjendja e saj njihet si një omphalocele e madhe apo 'gjigante' dhe prek rreth një në çdo 5.400 foshnje të lindur çdo vit në SHBA.
Gjatë zhvillimit në mitër, organet abdominale të foshnjës, të cilat mund të përfshijnë zorrët, mëlçinë dhe organet e tjera rriten në mënyrë jonormale në një qeskë të pavarur të indeve të jashtme jashtë barkut.
Në javët e para të shtatëzanisë, pjesët e sistemit të tretjes rriten jashtë trupit. Por këto pjesë të trupit kthehen në bark në javën e 11-të të shtatëzanisë.
Por mëlçia dhe zorrët e Saudës nuk u kthyen kurrë brenda në trup dhe ajo lindi me organet jetësore jashtë.
Klajdi Thaçi
20.06.2018